আজকের বিশ্ব সঙ্গীতঃ কেনান এবং দাভিদ বিসবালের "ওয়েভিং ফ্ল্যাগ"
শুনুন কেনান এবং দাভিদ বিসবালের গাওয়া “ওয়েভিং ফ্ল্যাগ” যা এবারের বিশ্বকাপ ফুটবলের সময় অত্যন্ত জনপ্রিয় হয়ে উঠেছিলো।
বিশ্বকাপ আসছে। বিশ্বকাপ ক্রিকেট। আর এবার এই ঐতিহাসিক খেলা হবে বাংলাদেশে। মনে পড়ে যায় গত বছরে দক্ষিণ আফ্রিকাতে অনুষ্ঠিত বিশ্বকাপ ফুটবল। আর তখনকার অতি জনপ্রিয় গান – ওয়েভিং ফ্ল্যাগ! ওয়েভিং ফ্ল্যাগ, গানটি প্রথম মুক্তি পায় কেনানের এলবাম “ট্রাবাডোর”-এ। কেনানের জন্ম সোমালিয়ায় কিন্তু ১৩ বছর বয়সে তিনি তার পরিবারের সাথে যুক্তরাষ্ট্রে আসেন, তারপর তারা ক্যানাডায় চলে যান। এই গানটি তিনি সেখানেই তৈরি করেন। গানটির বিশ্বব্যাপি জনপ্রিয়তার কারনে ২০১০ সালের ফিফা বিশ্বকাপ ফুটবলের সময় বিশ্বকাপকে তুলে ধরার জন্য কোকা-কোলা প্রতিষ্ঠান এই গানটি বেছে নেয় তাদের আনুষ্ঠানিক গান হিসেবে। তারপর তা ছড়িয়ে পড়ে ফুটবল প্রেমীদের মুখে মুখে। বিভিন্ন ভাষায় অনুবাদ করা হয় গানটি। তেমনি একটি দ্বিভাশিক গান-ই আজ আপনাদের শোনাচ্ছি। কেনানের সাথে আছেন স্পেইনের অত্যন্ত জনপ্রিয় গায়ক দাভিদ বিসবাল। শুনছেন কেনান এবং দাভিদ বিসবালের গান “ওয়েভিং ফ্ল্যাগ” যেখানে তারা গোটা বিশ্বের বিশ্ব কাপ প্রেমীদের তাদের পছন্দের দল আর তাদের নিজেদের দেশের পতাকা ওড়াতে বলছেন। ওয়েভ ইয়র ফ্ল্যাগ...